ابراہیم خواص

ابو اسحاق ابراہیم بن احمد بن اسماعیل خوّاص (فارسی: ابراهیم خواص)
یہ ایران کے رہنے والے تھے۔ چونکہ خُوص (کھجور کے پتوں) سے چیزیں تیار کرتے اور ان کی فروخت سے روزی کماتے تھے، اسی نسبت سے انھیں خواص کہا جانے لگا۔ وہ اہلِ سنت والجماعت کے بزرگ عالم اور تیسری صدی ہجری کے مشہور سنی صوفی تھے۔ ابو عبد الرحمٰن سلمی کے بقول: "وہ اپنے زمانے کے مشائخ میں یکتا تھے"۔طبقات الصوفية، تأليف: أبو عبد الرحمن السلمي، ص220-222، دار الكتب العلمية، ط2003.،

وہ جنید بغدادی اور ابو حسین نوری کے ہم عصر تھے۔ ان کا شمار اُن مشائخ میں ہوتا ہے جن کی تَوَکُّل (اللہ پر بھروسا) کی مثالیں دی جاتی ہیں۔ وہ تجرد و زہد کے ساتھ مکہ مکرمہ اور دیگر مقامات کے کثرت سے سفر کیا کرتے۔ ان کی تصنیفات بھی تھیں اور جعفر خالدی وغیرہ نے ان سے روایت کی ہے۔تاريخ بغداد، تأليف: الخطيب البغدادي، ج6، ص7-9.
 ان کے اقوال 
 "علم کثرتِ روایت کا نام نہیں؛ عالم تو وہ ہے جو علم کی پیروی کرے، اس پر عمل کرے اور سنت کی اقتدا کرے، چاہے اس کا علم کم ہی کیوں نہ ہو۔"
 "دل کی دوا پانچ چیزیں ہیں: قرآن کی تدبر کے ساتھ تلاوت، پیٹ کو خالی رکھنا، رات کو قیام کرنا، سحری کے وقت گریہ و زاری اور صالحین کی صحبت اختیار کرنا۔"
 "جتنا مؤمن اللہ کے حکم کی تعظیم کرتا ہے، اللہ اسے اپنی عزت کا لباس پہناتا ہے اور مؤمنوں کے دلوں میں اس کی عظمت قائم کرتا ہے۔ یہی اللہ تعالیٰ کا فرمان ہے: وَلِلّٰهِ الْعِزَّةُ وَلِرَسُولِهِ وَلِلْمُؤْمِنِينَ (سورۃ المنافقون: 29)"
 "جو صبر نہیں کرتا وہ کامیاب نہیں ہوتا۔ ابلیس نے بنی آدم کو دو مضبوط زنجیروں سے جکڑ رکھا ہے: فقر کا خوف اور طمع۔"حلية الأولياء، تأليف: أبو نعيم الأصبهاني، ج10، ص326.
 وفات 
ان کا انتقال 291ھ / 904ء میں شہر ری کے جامع مسجد میں ہوا۔
ان کے غسل اور تدفین کا انتظام شیخ یوسف بن حسین نے کیا۔

 حوالہ جات 

زمرہ:آٹھویں صدی کے منجمین
زمرہ:علمائے اہلسنت
زمرہ:سنی علماء اسلام
زمرہ:ایرانی فضلا
زمرہ:آمل کی شخصیات
زمرہ:ویکی ڈیٹا والے صفحات
زمرہ:ویکی ڈیٹا سے ماخوذ پیشہ ورانہ زبان
زمرہ:صفحات مع استعمال P19 خاصیت
زمرہ:صفحات مع ویکی ڈیٹا حوالہ جات
زمرہ:قرون وسطی کے فارسی منجمین
زمرہ:ایرانی صوفیاء
زمرہ:291ھ کی وفیات